recursal/SuperWikiNEXT-32B huggingface dataset:
Battle of Britain Memorial Flight
**Veteranfy**, eller **vintage aircraft**, er eldre fly som har blitt bevart utover sine normale liv. De tilhører vanligvis flymuséer, væpnede styrker eller private entusiaster. Noen ganger kan de være i en luftdyktig tilstand slik at de kan bli fløyet på flystevner eller andre offentlige tilstelninger. Et eksempel er flyene til Battle of Britain Memorial Flight som vedlikeholdes av Royal Air Force (RAF) og består av RAF-fly fra andre verdenskrig, og som jevnlig benyttes i offisielle feiringer, for eksempel overflygningen over London ved bryllupet til Prins William og Catherine Middleton i 2011, 65 år etter at flyene ble bygget.

Veteranflymiljøer i Norge omfatter blant annet Dakota Norway. Det er også et veteranflymiljø på Kjeller flyplass, der flere Tiger Moth-fly har blitt restaurert. 
.

Se også
-------

* Kermit Weeks
* Deutsche Lufthansa Berlin-Stiftung

Referanser
----------

1. ↑  For 25. gang på rad arrangeres den årlige flydagen på Kjeller Flyplass. Glåmdalen 31. august 2013, besøkt 11. september 2016
**Putney Bridge** er en buebro over Themsen i det vestlige London. Broen ble åpnet i 1886, og binder sammen Fulham i nord med Putney i sør. Dagens bro er den andre broen på stedet.

Opprinnelig bro
---------------

De første planene om å bygge en bro ble lansert i 1671. Forslaget møtte stor motstand, og ble nedstemt i parlamentet. Kampen for en bro fortsatte imidlertid. I 1720 fikk statsminister Robert Walpole problemer da han skulle krysse elven med ferje. Ferjen var på andre siden av elven, og ferjemennene ignorerte Walpoles rop om å bringe han over. Seks år senere, med Walpoles støtte, ble et nytt forslag om å bygge en bro lansert. Broen skulle gå fra byen Fulham til byen Putney. Flere forslag til hvordan broen skulle se ut ble vurdert, og valget falt på Sir Jacob Ackworths forslag. Thomas Philips fikk oppdraget med å bygge broen. Byggingen tok kun åtte måneder. I 1729 ble broen, med navnet Fulham Bridge, åpnet.

Den første broen på stedet.
Broen var av tre og hadde en lengde på 234 meter. Av 26 bueåpninger var den midtertste gjort stor nok til at båter kunne passere under broen. Broen var privateid, og kryssing av broen var avgiftsbelagt. På midten av 1800-tallet oppsto det etter hvert misnøye med broen. Det var vanskelig for båter å passere under, og det tok ofte lang tid å krysse broen, blant annet på grunn av økt befolkning i området. En utvidelse av broen i 1872 gjorde forholdene bedre for båttrafikken, men problemet med trengsel på broen vedvarte. I 1880 ble flere broer, blant annet Fulham Bridge, kjøpt av det offentlige og gjort avgiftsfrie. I en påfølgende tilstandsrapport utarbeidet av Sir Joseph Bazalgette, sjefsingeniør i Metropolitan Board of Works, fremgikk det at broen var i svært dårlig stand. Planer ble således lagt for å rive broen, og bygge en ny.

Nåværende bro
-------------

Den nye broen ble utformet av Sir Joseph Bazalgette, som også bygget Hammersmith Bridge. Broen åpnet i 1886, nå med navnet Putney Bridge. Putney Bridge ble fredet i 1983. Sommeren 2014 ble Putney Bridge stengt for all biltrafikk på grunn av reparasjonsarbeider. Broen er forventet å åpne igjen i oktober 2014. Nærmeste undergrunnsstasjon er Putney Bridge Tube Station, beliggende ved broens nordende. 

Putney Bridge om kvelden.

Se også
-------

* Liste over broer i London

Referanser
----------

1. 1 2  Putney Bridge, English Heritage
2. 1 2  Brian Cookson: Crossing the River.
3. ↑  Stenging sommeren 2014, BBC, juni 2014
4. ↑  Stenging sommeren 2014, Wandsworth bydel Arkivert 19. august 2014 hos Wayback Machine.

Eksterne lenker
---------------

* Putney Bridge på Where Thames Smooth Waters Glide
* Putney Bridge på Structurae

| * v
* d
* r
Broer i det sentrale London |
| --- |
| 
* Chelsea Bridge
* Grosvenor Bridge
* Vauxhall Bridge
* Lambeth Bridge
* Westminster Bridge
* Hungerford Bridge
* Waterloo Bridge
* Blackfriars Bridge
* Blackfriars Railway Bridge
* Millennium Bridge
* Southwark Bridge
* Cannon Street Railway Bridge
* London Bridge
* Tower Bridge

 | Englands flagg |

|  |  |
| --- | --- |
| Oppslagsverk/autoritetsdata | GeoNames
 |
**Veteranforbundet SIOPS – Skadde i internasjonale operasjoner** er en norsk forening som arbeider for at veteraner med skader etter internasjonale operasjoner får et raskt og tilrettelagt behandlingstilbud, slik at de kommer tilbake i arbeid og et meningsfylt liv.

Fra 2023 er jurist og veteran Kjetil Bragstad generalsekretær i SIOPS.

Organisasjonen har sitt utspring fra i et uformelt frivillig nettverk for skadde FN-veteraner og pårørende. Høsten 2006 ble SIOPS formalisert med vedtekter og stiftelsesmøte og tok organisasjonsnavnet Veteranforbundet SIOPS for å favne flere yrkesgrupper. 

Organisasjonen har etablert et nettverk som de ønsker skal være en ressurs for alle som på en eller annen måte er berørt av problemstillinger knyttet til mentale skader som posttraumatisk stresslidelse etter slikt arbeid og å heve kunnskapen om førstehjelp for psykiske traumer. 

Organisasjonen samarbeider med ulike etater og organisasjoner, pr i dag Forsvaret og spesielt deres Veteranadministrasjon, og ulike lokale enheter innen NAV og helseforetak. Organisasjonen drives utelukkende på frivillig basis, etter hvert med en betydelig realkompetanse på feltet. 

SIOPS arbeider daglig med å hjelpe skadde og pårørende til å se muligheter og lærer dem å manøvrere i det eksisterende offentlige hjelpeapparat. Samtidig ønsker SIOPS å være en konstant påminner til det offentlige om det ansvar som påhviler den som velger å sende norske borgere ut i slike operasjoner. De fokuserer derfor mye på å hjelpe skadde til å få gjennomslag for økonomiske erstatningskrav, medisinsk hjelp, juridisk bistand og lignende. 

SIOPS ønsker å bidra til at pårørende og fagpersoner øker sin kunnskap om den skaddes særegne utfordringer.

Referanser
----------

1. ↑   w2.brreg.no[Hentet fra Wikidata]
2. ↑  Engenes, Silje Olsen (18. november 2022). «For Kjetil er feltstøvler et naturlig valg av sko – men det er ikke alltid like enkelt». *forsvaretsforum.no*. Besøkt 16. mars 2023.
3. ↑  Bragstad, Kjetil (24. januar 2023). «En av mine personlige bekymringer, er at fokuset på veteransaken blir mindre». *forsvaretsforum.no*. Besøkt 16. mars 2023.

Eksterne lenker
---------------

* Nettsidene til SIOPS

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Arnold Josiah Ford** (født 23. april 1877 på Barbados, død 16. september 1935 i Etiopia) var en rabbiner fra USA, og den første fargede rabbineren og lederen for afroamerikanske jøder.

Han var musikkutdannet og arbeidet først i British Navy. Fra 1910 bodde han i Harlem, New York, hvor han fra 1917 ble inspirert av Marcus Garvey, og hans Universal Negro Improvement Association. Ford var uenig med Garvey i trosspørsmål: Garvey holdt på kristendommen mens Ford valgt jødedommen, men begge var ideologer innenfor svart nasjonalisme. Ford hadde en sentral rolle i UNIA som musiker, komponist og sangforfatter. Sammen med Benjamin E. Burrell skrev han i 1920 «Den universelle etiopiske hymne» (*The Universal Ethiopian Anthem*). Hymnen synges i dag av både kristne, jødiske, islamske og rastafarianske grupper.

I 1924 åpnet han synagogen Beth B’nai Abraham. Han var en inspirasjon for Wentworth Arthur Matthew og andre etterfølgere. I 1930 ledet han et lite følge av svarte jøder som reiste til Etiopia for å delta i kroningen av keiser Haile Selassie. Gruppen kjøpte land i Etiopia og etablerte en koloni der.

Tekster på norsk
----------------

* «Den universelle etiopiske hymne» er utgitt på norsk i antologien *Svart Messias*, 2011.

Referanser
----------

1. 1 2   Discogs, oppført som Rabbi Arnold Ford, Discogs artist-ID 2969023, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w69s2gc1, besøkt 9. oktober 2017[Hentet fra Wikidata]
3. ↑  blackjews.org *Biography of Rabbi Arnold Josiah Ford*
4. ↑  blackjews.org *September 11th: A Tragedy in Search of Meaning*, av Rabbi Sholomo B. Levy
5. ↑  Marius Liens innledning til *Svart Messias*, 2011

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** Discogs
 |
| Medaljeoversikt |
| --- |
| Konkurrerte for Brasils flagg Brasil |
| Friidrett |
|  Paralympiske leker |
| Sølv | Rio 2016 | T11-13 - 4x100m |
| Sølv | Rio 2016 | T11 - Lengdehopp |
| Para-VM i friidrett |
| Sølv | Doha 2015 | T11 - Lengdehopp |
| Gull | Lyon 2013 | T11 - Lengdehopp |
| Parapanamerikanske leker |
| Bronse | Lima 2019 | T11 - 100m |
| Bronse | Lima 2019 | T11 - 200m |

**Lorena Salvatini Spoladore** (født 19. desember 1995 i Maringá) er en brasiliansk funksjonshemmet friidrettsutøver, som konkurrerer i klassen T11/F11. Dette er en klasse for blinde og svaksynte.

Hun representerer klubben Instituto Athlon, og trenes av Amaury Verissimo. Som ledsager har hun Renato Benhur.

Bakgrunn
--------

Salvatini er født med glaukom (grønn stær), og ble helt blind da hun var 6 år gammel. Hun begynte med friidrett i 2007, og debuterte internasjonalt under Para-VM 2013.

Idrettskarriere
---------------

Hun deltok i Para-VM i friidrett 2013, og vant der lengdehopp i klassen T11. Under Para-VM i friidrett 2015 fikk hun sølv i lengdehopp, bak Silvania Costa de Oliveira. Under Paralympiske sommerleker 2016 i Brasil fikk hun to medaljer; Brasil fikk sølv på 4 x 100 meter stafett, med Salvatini på laget, og individuelt kom hun på tredjeplass i lengdehopp.

Hun deltok i Parapanamerikanske leker 2019, og fikk der bronse på 100 og 200 meter, bak Jerusa Geber dos Santos og Thalita Simplicio.

Referanser
----------

1. 1 2   rededoesporte.gov.br[Hentet fra Wikidata]
2. 1 2  IPC - *Lorena Salvatini Spoladore*, besøkt 17. november 2019.
3. ↑  Lima 2019 - *Lorena Salvatini* Arkivert 17. november 2019 hos Wayback Machine. besøkt 17. november 2019.

Eksterne lenker
---------------

* Profil hos IPC
* Profil hos Parapanamerikanske leker 2019 Arkivert 17. november 2019 hos Wayback Machine.
**Nasra Badalla Abdullah** er en norsk tidligere fotballspiller.

Abdullah ble født i Kenya, men kom til Norge som fireåring på 17. mai etter å ha bodd hos bestemoren i Kakamega i Kenya. Abdullah vokste opp på Fjellhamar, og hun spilte med sine brødre, som var med på å få henne til å satse på fotballen. Hun begynte på guttelaget til Sand IL før hun spilte på Dal og Frogner. Etter hvert ble hun oppdaget av Team Strømmen, og hun begynte der i 2004. Spilte så noen sesonger for LSK Kvinner før hun "gikk" til VIF i 2013.

Abdullah spilte imidlertid bare i Team Strømmen i et år, før hun i 2005 studerte i USA ved University of Alabama at Birmingham, og kombinerte utdannelse og fotball. Ettersom hun spilte i USA mesteparten av 2005, var hun ikke med på finalen til Team Strømmen, men hun hadde nok kamper til å få sølv i serien. Abdullah kom i stedet virkelig tilbake i 2007. Imidlertid var hennes store gjennombrudd i 2008, da hun var med på å sikre Team Strømmens andre og hennes første dobbeltsølv. Hun ble også kåret til årets midtbanespiller. Hun hadde en kort opptreden på en landslagssamling, der hun scoret ett av målene for Norge mot Norge U21, et lag hun også har spilt på. Abdullah fikk også en offisiell landskamp kort tid etterpå, men har ikke vært på landslaget siden. 

Nasra Abdullah er også med på et prosjekt i regi av Intergrering og Mangfoldsdirektoratet og Norges Fotballforbund for å sikre at flere jenter med innvandrerbakgrunn begynner å spille fotball.

Meritter
--------

**Med Team Strømmen/LSK Kvinner:**

* Seriesølv 2008
* Tapende finalist 2008 og 2009

Referanser
----------

1. ↑   Soccerdonna, Soccerdonna spiller-ID 6228, besøkt 9. oktober 2017[Hentet fra Wikidata]
2. ↑   (på de) *Soccerdonna*, Wikidata Q41779610,
3. ↑  Kanaripedia
4. ↑  «Derfor er Nasra (28) historisk i norsk kvinnefotball». VG. 26. mars 2014. Besøkt 11. august 2014.
5. ↑  Player Bio: Nasra Abdullah Arkivert 8. august 2008 hos Wayback Machine.
6. ↑  Se alle Kniksen-vinnerne[*død lenke*] – 100% Fotball
7. ↑  Jenter med innvandrerbakgrunn ut på fotballbanen - Regjeringen.no

Kilder
------

* Lille Nasra kan bli stor for Norge

Eksterne lenker
---------------

* (en) Nasra Abdullah – UEFA Rediger på Wikidata

* (en) Nasra Abdullah – WorldFootball.net Rediger på Wikidata

* (en) Nasra Abdullah – Soccerway Rediger på Wikidata

* (no) Nasra Abdullah – Norges Fotballforbund Rediger på Wikidata

* (de) Nasra Abdullah – Soccerdonna Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Russell Square** er en stor plass med et hageanlegg i Bloomsbury i det sentrale London. Den ligger like ved University of Londons hovedbygninger, British Museum og Russell hotell. Russell Square undergrunnsstasjon ligger like ved plassen.

Plassen ble anlagt i begynnelsen av det 19. århundre, og i 2002 ble den restaurert slik at den ligner den opprinnelige planen. I midten av plassen står en fontene med stråler som kommer rett ut fra bakken. 

Navnet kommer fra familien til jarlene og hertugene av Bedford, som i 17. og 18. århundre utviklet familiens eiendommer i London, blant annet Covent Garden og eiendommen som nå er Russel Square. Noen av husene fra denne tiden er bevart på vestsiden av plassen. 

På det nordvestlige hjørnet står en blå plakett som forteller at T.S. Eliot bodde der en periode. 

Sør for parken ligger det i perioden 2006–08 restaurerte Victoria House, som tidligere var påtenkt som ny hovedbygning for Londons byregjering og borgermester. (Prosjektet ble mislykket.)

Eksterne lenker
---------------

* (en) Russell Square – kategori av bilder, video eller lyd på Commons Rediger på Wikidata


1. ↑  ; *National Heritage List for England*; avsnitt, vers eller paragraf: Parks and Gardens (polygons); besøksdato: 7. mai 2022.
***Enoplocerus*** er en gruppe av biller som hører til familien trebukker (Cerambycidae). Gruppen, som vanligvis blir plassert som en underslekt av *Callipogon*, omfatter bare én art, som er en av verdens største biller.

Utseende
--------

En meget stor (opptil 125 millimeter) trebukk, en av de største artene i familien og dermed også en av de aller største billene. Den er imidlertid ganske variabel i størrelsen og individer så "små" som 45 millimeter forekommer også. Hannene er gjerne litt større enn hunnene, med lengre bein og antenner. Antennene er rundt to tredjedeler så lange som kroppen hos hunnene, betydelig lengre enn kroppen hos hannene. Det innerste leddet er stort og trekantet, det andre leddet lite og knappformet, det tredje leddet ganske kraftig og langt, utover blir leddene progressivt mindre. Hodet er firkantet, kjevene ikke påfallende forstørrede (ulikt mange andre *Callipogon*-arter), fasettøynene små, rundede og en anelse utstående. Hode og pronotum er svarte med lys bestøvning. Pronotum er nærmest rektangulært, bredere enn langt, med tre-fire kraftige pigger langs ytterkanten. Dekkvingene er lyst gulbrune med smalt mørk ytterkant, markerte, omtrent rettvinklede "skuldre", litt tilsmalnende bakover i spissen avrundede med en ganske liten pigg ved sømmen. De har ikke tydelige punktrader eller lengderibber. Beina er svarte, hos hannen er forbeina forlengede med noe krumme legger.

Levevis
-------

Arten lever i tropisk eller subtropisk skog.

Utbredelse
----------

Arten er utbredt i hele Sør-Amerika og forekommer også i Panama.

Systematisk inndeling
---------------------

 Hunn
**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien sagbukker, Prioninae Latreille, 1802
						* Stammen Callipogonini
							+ Slekten *Callipogon* Audinet-Serville, 1832 - til dels meget store arter fra Sør-Amerika
								- Underslekten *Callipogon (Enoplocerus)* Audinet-Serville, 1832 - noen ganger regnet som en egen slekt
									* *Callipogon (Enoplocerus) armillatum* (Linnaeus, 1767)

Kilder
------

* Prioninae of the World - *Callipogon armillatum*. Med bilder

Eksterne lenker
---------------

* (en) *Enoplocerus* i Encyclopedia of Life Rediger på Wikidata

* (en) *Enoplocerus* i Global Biodiversity Information Facility Rediger på Wikidata

* (en) *Enoplocerus* hos NCBI Rediger på Wikidata

* (en) *Kategori:Enoplocerus* – bilder, video eller lyd på Wikimedia Commons Rediger på Wikidata

* *Enoplocerus* – detaljert informasjon på Wikispecies Rediger på Wikidata
**Konservering** er et annet ord for «bevaring» eller den prosessen som leder fram til bevaring, og betyr å utsette nedbrytning og aldring. 

Ordet *konservering* kommer opprinnelig fra latin og er i slekt med ord som *konservativ*, *konservator* og *konservatorium*.

Konservering av kulturminner
----------------------------

Konservering er en måte å bevare kunstverk, bygninger og arkeologiske og kulturhistoriske gjenstander og steder. Som faguttrykk innen kulturminnevernet betyr det at man ved behandling av objektene tar sikte på å bevare den historiske kildeverdi ved gjøre et minimum av endringer og å hindre, stanse eller forsinke nedbrytningsprosesser.

Zoologi og botanikk
-------------------

Konservering i zoologi og botanikk omfatter bevaring av dyr, organer og celler, blomster og planter.

Se også
-------

* Konserveringsmiddel
* Matkonservering
* Verneverdier
* Impregnering
* Mumifisering
* Taksidermi

Litteratur
----------

* Fortidsminneforeningen; *Ord for Ord*, Rapport om bruk av begreper innen kulturminnevernet Oslo 1981

Eksterne lenker
---------------

* Riksantikvarens ordforklaringer

| * v
* d
* r
Bygningsvern |
| --- |
| 
* Bygningspleie
* Fredning
* Konservering
* Rehabilitering
* Renovering
* Reparasjon
* Restaurering
* Utbedring
* Vedlikehold
* Kulturminneverdier

 |
Sagaspelet Lofotr Foto: Stiftelsen Sagaspelet Lofotr 
**Sagaspelet Lofotr** – «Ved Urdarbrunn» er et historisk spel. Spelet framføres annethvert år ved Lofotr Vikingmuseum på Borg i Lofoten i Vestvågøy kommune.

Verdens største kjente vikinglanghus lå på Borg, og er nå rekonstruert og bygd opp like ved siden av tuftene av det opprinnelige huset. Dette høvdingehuset danner kjernen for vikingmuseet på Borg. Det er kjent fra historiske kilder at den siste høvdingen på Borg het Olaf Tvennumbrunni, og at han flyttet fra Vestvågøy til Island rundt år 890 e.kr.

Sagaspelet Lofotr handler om begivenhetene som førte til høvdingens oppbrudd. Det bygger på kjente historiske hendelser, og dikter om detaljene.

*På Borg bor høvding Olaf Tvennumbruni med husfrua Åshild og fire sønner. På naboøya Gimsøya bor høvdingen Tore med husfrua Ragnhild, en sønn og to døtre.*
*Det har alltid vært sterke vennskapsbånd mellom ættene. Nå skal de knyttes enda sterkere sammen gjennom ekteskap mellom høvdingebarna Åsgaut og Gyda. Men nornene — skjebnegudinnene som spinner livstrådene — vil det annerledes. Landet er i ferd med å samles til ett rike under en ny konge. Tore har bestemt seg for å gå med kongen, men Olaf vil heller dra til Island og bygge seg et nytt høvdingsete der framfor å gi fra seg jorda."*
*Når ættene møtes til midtsommerblot på Borg tilspisses den spente situasjonen mellom de to høvdingene. Det får katastrofale følger. Ikke alle gjestene til midtsommerblotet vender hjem igjen med sine kjære.*

Manus: Nina E. Wester, fritt etter originalmanusav Jahn-Arill Skogholt og Thorbjørn Gabrielsen  

Originalmusikk av Torstein Aagaard-Nilsen

Sagaspelet produseres og eies av stiftelsen Sagaspelet Lofotr, som er hjemmehørende i Vestvågøy kommune.

Regissører
----------

2002: Nina E. Wester  

2004: Maiken Garder  

2006: Maiken Garder  

2008: Andreas Altermark

Eksterne lenker
---------------

* www.sagaspelet.no
**Konservative Studerende** (KS), er en konservativ studentorganisasjon i Danmark. I likhet med Konservativ Ungdom er den er en selvstendig sideorganisasjon av Det Konservative Folkeparti. Konservative Studerende ble opprettet som en landsdekkende organisasjon i 1964, men konservative og borgerlige foreninger ved studiesteder i Danmark har eksistert siden begynnelsen av 1900-tallet. Formann i Konservative Studerende er Mikkel Wrang fra København.

Organisasjon
------------

Første del av landsorganisasjonens formålsparagraf lyder: «KS har til formål at udbrede de konservative tanker og øge den politiske interesse blant de studerende ved at deltage i den studenterpolitiske debat med udgangspunkt i et konservativt idégrundlag.» Organisasjonen har indirekte medlemskap idet man må være medlem av en lokalforening for å være medlem. Alle lokalforeningene må tilslutte seg landsorganisasjonens formål for å bli medlemmer av denne. Lokalforeningene sender delegater til landsorganisasjonens landsmøte, hvilket velger landsorganisasjonens forretningsutvalg (med en formann).

I dag har Konservative Studerende følgende lokalforeninger:

* Konservative Studenter i Aarhus (Aarhus Universitet)
* Konservative Studerende på Frederiksberg (Københavns Universitet)
* Københavns Konservative Studerende (Københavns Universitet)
* Odense Konservative Studerende (Odense Universitet)
* Aalborg Konservative Studerende (Aalborg Universitet)

Foreningene i København og Aarhus har dessuten hver sin underforening for jusstudenter, Konservative Jurister, mens Aarhus tillike har en debattklubb for humanister.

Konservative Studenter er medlem av Dansk Ungdoms Fællesråd (DUF), Nordens Konservative Studentunion (NKSU), European Democrat Students (EDS) og International Young Democrat Union (IYDU).

Referanser
----------

1. ↑  .
2. ↑  «Vedtægter». Konservative Studerende. Arkivert fra originalen 29. mars 2017. Besøkt 23. januar 2011.
3. ↑  «Lokalforeninger». Konservative Studerende. Arkivert fra originalen 22. februar 2010.

Eksterne lenker
---------------

* (da) Offisielt nettsted Rediger på Wikidata
* (da) Konservative Studerende på Twitter Rediger på Wikidata

* (da) Konservative Studerende på Facebook Rediger på Wikidata

* (da) Konservative Studerende på Instagram Rediger på Wikidata

Portaler: Konservatisme | Danmark
**Geir Kaufmann** (født 29. desember 1943, død 16. januar 2022) var en norsk psykolog som var professor ved NHH og BI. 

Han var utdannet psykolog (cand.psychol.) ved Universitetet i Oslo (UiO) i 1970, og var blant de første psykologene som ble offentlig godkjent psykolog i 1974 etter at godkjenningsordningen ble innført året før. Han ble dr.philos. i psykologi i 1975 og var professor i arbeidspsykologi og personalforvaltning ved Norges Handelshøyskole (NHH) 1979-1982. Senere var han professor i kognitiv psykologi ved Universitetet i Bergen og professor i organisasjonspsykologi ved Handelshøyskolen BI i Oslo fra 1995. Fra 2001 var han tilbake til Norges Handelshøyskole som professor i ledelsesfag. Kaufmann arbeidet i hovedsak med spørsmål knyttet til organisasjon, ledelse, problemløsning og kreativitet. 

I 2006 utga han boken *Hva er kreativitet* i Universitetsforlagets serie *Hva er*.Kaufmann har vært gjesteforeleser ved University of California og Yale University. Han mottok i 2005 prisen «Emerald Citation of Excellence» for ledelsesforskning.

Han var gift med Astrid Kaufmann, som han skrev flere bøker sammen, blant annet boken *Psykologi i organisasjon og ledelse* som regnes som en klassiker innen faget.

Festskriftet *Creativity and problem-solving in the context of business management: a festschrift in honour of Geir Kaufmann for his 60-year anniversary* ble utgitt i 2004.

Referanser
----------

1. 1 2  Øyvind Martinsen, Linda Lai, Bård Kuvaas, Jan Ketil Arnulf og Thorvald Hærem (7. februar 2022). «Han var blant de første godkjente psykologene». *www.aftenposten.no*. Besøkt 12. februar 2022.
2. ↑  «Minneside for Geir Kaufmann». *jolstad.vareminnesider.no*. Besøkt 12. februar 2022.
3. ↑  Jørn K. Rognes: *Professor Geir Kaufmann 60 år*
4. ↑  Jan H. Landro: *-Vi kan alle blir mer kreative* - Intervju med Geir Kaufmann i Bergens Tidende 3. janaur 2006
5. ↑  Magne Supphellen: *Geir Kaufmann (1943-2022)* - Minneord i Aftenposten 17. mars 2022

Eksterne lenker
---------------

* (no) Publikasjoner av Geir Kaufmann i forskningsdokumentasjonssystemet CRIStin
* (no) Publikasjoner av Geir Kaufmann i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC **·** CRIStin
 |
**Konservatorium**, også kalt **musikkonservatorium**, er en offentlig eller privat høyere læreanstalt til utdannelse i musikk.

Historisk drev musikkonservatorier ofte både profesjonell utdannelse av musikere og fritidsundervisning, særlig av barn og unge. Fritidsundervisningen hadde dels et allmenndannelseselement, siden musikkundervisning på grunnleggende og middels nivå var relativt vanlig i borgerlige miljøer som en del av allmenndannelsen, og dels et rekrutteringselement, gjennom at musikalske talenter som senere gikk videre med en mer profesjonell musikkutdannelse gjerne begynte på fritidsundervisningen og ble oppdaget der.

I dag er betegnelsen konservatorium ikke like mye brukt som tidligere, og det er et tydeligere skille mellom institusjoner som gir fritidsundervisning og profesjonell utdannelse i musikk. De sistnevnte har i mange tilfeller fått status som høyskole eller i noen land universitet.

Norge
-----

I Norge finnes det i dag[*når?*] åtte konservatorier:

* Høgskolen i Agder, fakultet for kunstfag
* Universitetet i Bergen, Griegakademiet
* Musikkonservatoriet i Tromsø
* Universitetet i Stavanger, Institutt for musikk og dans
* Norges musikkhøgskole
* Barratt Due musikkinstitutt
* Kunsthøgskolen i Oslo, Fakultet for scenekunst
* NTNU, Institutt for musikk

Eksterne lenker
---------------

* Konservatorieutdanning i Norge

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** HDS **·** NKC **·** BNE
 |
Må ikke forveksles med konseptkunst.
En **konseptillustrasjon** er en form for illustrasjon der målet er å formidle et design, en idé og/eller en stemning visuelt og brukes i filmer, videospill, animasjon og tegneserier i preproduksjon eller idéutviklingsfasen.

Opphav
------

Det er ikke mulig å fastslå hvem som først brukte eller fant opp termen «concept art» (konseptillustrasjon), men det kan ha oppstått innen animasjon. Referanser til «concept art» ble brukt av Disney så tidlig som 1930-tallet.

Konseptillustratører
--------------------

En konseptillustratør er et individ som lager et visuelt design for en ting, fiktiv person eller et område som ikke finnes ennå. Dette brukes i filmproduksjon, animasjonsproduksjon og videospillproduksjon. En konseptillustratør kan enten bidra med bare preliminære illustrasjoner eller være en del av produksjonsteamet gjennom hele prosjektet.
Selv om det er nødvendig med klassiske kunstnerferdigheter må en konseptillustratør også kunne jobbe etter strenge tidsfrister og kunne bidra med grafisk design. Konseptillustratører har ofte svært forskjellige bakgrunner og kan ha startet innen industriell design, animasjon eller spesialeffekter.

Materialer
----------

De siste årene har det blitt vanlig å bruke software som Photoshop og Corel Painter, gjerne sammen med tegnebrett. Før dette ble tilgjengelig ble alle typer tradisjonelle medium brukt. Mange konseptillustratører velger fremdeles å jobbe tradisjonelt fremfor digitalt. Mange grafikkprogrammer er programmert for å simulere fysisk maling og hvordan det oppfører seg på et lerret. Ferdigheter med tradisjonelle medium er ofte svært viktig for en illustratørs egenskap til å lære seg maleriprogrammer.

Stil
----

Stilen i konseptillustrasjon varierer etter prosjektet. Det kan være alt fra fotorealistisk til stilisert eller til og med abstrahert. Illustratører vil ofte bidra med et bredt spekter av arbeid tidlig i prosjektet for å utforske forskjellige mulige stilarter.
**Lovro Radonjić** (født 26. november 1925 i Korčula, død 31. juli 1990) var en jugoslavisk vannpolospiller og svømmer som deltok flere olympiske leker; 1952 i Helsingfors, 1956 i Melbourne og 1960 i Roma.

Radonjić vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden: 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Radonjić spilte alle ni kampene.

Fire år senere, under OL 1956 i Melbourne, vant han sin andre olympiske sølvmedalje i vannpolo. Finalerunden besto av seks lag, det jugoslaviske laget vant tre kamper og tapte en og spilte en uavgjort av de fem kampene. Ungarn som vant alle fem kampene fikk ti poeng og sølvvinnerne Jugoslavia sju. Radonjić spilte seks kamper i OL-turneringen. 

Radonjić deltok som svømmer på 200 meter butterfly under sommer-OL 1960 i Roma men ble utslått i den innledende runden.

OL-medaljer
-----------

* 1952 Finlands flagg Helsingfors - Sølv Sølv i vannpolo, Jugoslavias flagg Jugoslavia
* 1956 Australias flagg Melbourne - Sølv Sølv i vannpolo, Jugoslavias flagg Jugoslavia

Eksterne lenker
---------------

* (en) Lovro Radonjić – Olympics.com Rediger på Wikidata

* (en) Lovro Radonjić – Olympic.org Rediger på Wikidata

* (en) Lovro Radonjić – Olympedia Rediger på Wikidata

* (en) Lovro Radonjić – Sports-Reference (OL-resultater – arkivert) Rediger på Wikidata

* (hr) Lovro Radonjić – Kroatias olympiske komité Rediger på Wikidata
**Sør-Koreas astronautprogram** var et initiativ fra den sørkoreanske regjeringen for å få sendt ut den første sørkoreaner i verdensrommet.

25. desember 2006 ble to kandidater valgt ut, en kvinne og en mann, på en seremoni som ble overført på TV-kanalen SBS. Valget var et resultat av en utvelgelsesprosess som startet med 36 000 søkere. Arkivert 12. januar 2007 hos Wayback Machine.

* Ko San (30, mann, ugift, forsker ved Samsung Advanced Institute of Technology)
* Yi So-yeon (28, kvinne, ugift, forsker ved KAIST)

De to ble sendt til Russland tidlig i 2007 for å gjennomgå en 15 måneder lang trening ved Gagarin Cosmonaut Training Center nær Moskva. En av den skulle senere velges ut til å få delta på en 10 dager lang ferd til den internasjonale romstasjonen i april 2008 på Sojuz TMA-12..

5. september 2007 ble Ko San valgt som kandidat, mens Yi So-yeon skulle være reserve. 

Den 10. mars 2008 ble det offentliggjort at Yi So-yeon skulle overta som kandidat etter at Ko hadde brutt flere bestemmelser ved treningssenteret. Ko skulle nå være Yi sin backup.  Den 8. april samme år gjennomførte Yi en ellevedagers ferd med ISS, der hun blant annet serverte et tradisjonelt måltid med kimchi. Etter ferden sa hun opp jobben, og dermed avsluttet også astronautprogrammet.

Kostnaden for astronautprogrammet var vel 26 milliarder won eller vel 150 millioner kroner.

Korea Space Center
------------------

Sør-Korea skal i løpet av året ferdigstille Korea Space Center i Goheung i Sør-Jeollaprovinsen.

Referanser
----------

1. ↑  Alyssa Newcomb (13. august 2014). «Why South Korea's Only Astronaut Quit» **(engelsk)**. ABC News. Besøkt 12. oktober 2019.
2. ↑  ITH, South Korea to announce its first astronaut
3. ↑  «Houston Chronicle, "South Korea taps robotics expert as 1st astronaut"». Arkivert fra originalen 29. juni 2011. Besøkt 10. mars 2008.

Eksterne lenker
---------------

* The Korean astronaut program
* Astronaut Program Needs Boosting[*død lenke*]

Portal: Korea
**Lovtekst** er teksten i en lov. De ord og den setningsbygning som lovgiver har brukt i en lov kalles lovtekst. En lovtekst er den teksten som er vedtatt av Stortinget og kunngjort i Norsk Lovtidend. 

Med lovtekst sikter jurister i rettskildelæren ikke bare til lover som Stortinget har vedtatt som formell lov, men også andre generelle bestemmelser vedtatt i grunnlovs form, Stortingets plenarvedtak, kongelige resolusjoner, avtaler som internasjonale overenskomster som er inkorporert i norsk rett, rammeavtaler mellom staten og næringslivets organisasjoner, med videre.

I utgangspunktet finner man betydningen av en lovtekst ved en naturlig lesning av teksten. Johs. Andenæs sier: «Utgangspunktet for tolkingen er hva som ligger i teksten etter en *naturlig forståelse på grunnlag av alminnelig språkbruk.*». Med mindre man har holdepunkter for noe annet må man gå ut fra at lovgiver har ment det de har sagt. For å finne betydningen av det som står i en lovtekst må teksten etter lesning tolkes og utfylles. For å finne betydningen av det som står i en lovtekst bruker juristene reglene i rettskildelæren til å tolke teksten. Resultatet av sammenstillingen av lovens tekst og tolkningen av teksten fører frem til en rettsregel.

Å finne fram i en lovtekst.
---------------------------

1. Lovteksten er alltid beskrevet som «Lov om -----» med vedtaksdato og - år
2. Den videre teksten er kapitteldelt, der første kapittel beskriver lovens virkeområde.
3. 
4. Etter kapitlene følger der beskjed om vedtak i Statsråd, og når loven trer i kraft. Ikrafttredelsen kan delegeres til en regjeringsinstans som da fastlegger dato.

Referanser
----------

1. ↑  Boe, Erik Magnus. *Innføring i juss. Juridisk tekning og rettskildelære*. 3. utg. Oslo, 2010, s. 19
2. 1 2  Torstein Eckhoff (1993). *Rettskildelære* (3. utg.). TANO. s. 19-20. ISBN 82-518-3116-4.
3. 1 2 3 4  Johs. Andenæs (2002). *Innføring i rettsstudiet* (6. utg.). Cappelen Akademisk Forlag. s. 71. ISBN 82-02-21838-1.
**Lovumba** er en singel av den puertoricanske reggaetonartisten Daddy Yankee, fra hans sjette studioalbum, *Prestige* (2012). Singelen ble utgitt for digital nedlasting via iTunes 4. oktober 2011. Sangen er produsert av Musicólogo og Menes (Los de La Nazza). Sangen er en fusjon av mambo, soca og electro flow/dance. Navnet **Lovumba** er sammensatt av ordene love og rumba (kjærlighet og fest/rytme).

Musikkvideo
-----------

Musikkvideoen for Lovumba ble filmet på Puerto Rico i desember 2011 og er regissert av Carlos ‹‹Bambam›› Martín. Videoen bruker kunstneriske sekvenser med ulike lys, en vannfontene og dansing. Scenene inneholder elementene is, vann og ild.

Videon hadde premiere 11. januar 2012 via VEVO og YouTube.

Remix
-----

En remix-versjon av låta ble spilt inn med reggaetonartisten Don Omar.

Framføringer
------------

Lovumba ble framført av Daddy Yankee under Miss Univers Puerto Rico 7. november 2011, under Latin Grammy Awards i Las Vegas 10. november 2011, og under Premio Lo Nuestro 16. februar 2012.

Se også
-------

Ven Conmigo (Daddy Yankee)

Eksterne lenker
---------------

* Daddy Yankees offisielle hjemmeside
* Om sangen **Lovumba** på Daddy Yankees offisielle hjemmeside
* **Lovumba** offisiell musikkvideo på YouTube
* **Lovumba** "Behind The Scenes" på YouTube
* Om musikkvideoen på Daddy Yankees offisielle hjemmeside
Yudu markert med rødt på kartet over Jiangxi
**Yudu** (kinesisk: 于都县; pinyin:  *Yúdū Xiàn*) er et fylke i provinsen Jiangxi i Folkerepublikken Kina. Det ligger i byprefekturet Ganzhou.

Befolkningen var på 812 669 innbyggere i 1999.

Kulturminner
------------

Yudu var innen det kommunistiske kjerneområde i den såkalte sovjetrepublikken Jiangxi (1931–34). Det var herfra at *den lange marsjen* begynte. Startpunktet for Den sentrale røde armé (Den røde armés første frontarmé) for denne marsjen (*Zhongyang Hongjun changzheng chufadi jiuzhi*, 中央红军长征出发地旧址) er oppført på listen over Folkerepublikken Kinas kulturminner.

Samferdsel
----------

Kinas riksvei 323 løper gjennom området. Den begynner i Ruijin provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens hjemmeside
* A British who two times embarks on Long March (fra Folkets Dagblad, 17.2.2006)

|  |  |
| --- | --- |
| Oppslagsverk/autoritetsdata | GeoNames
 |
**Melkeallergi** er kroppens immunologisk reaksjon på proteiner som fins i melk fra dyr. Dette kan resultere i plager som oppkast, diare og utsletter rundt munnen. Symptomene kan komme ganske raskt etter inntak av melk, men kan også komme gradvis i løpet av flere dager.

Det fins ingen direkte behandling av melkeallergi, bortsett fra å kutte ut melkeprodukter.
Melkeallergi er den vanligste formen for matvareallergi blant barn, og påvirker mellom 2% og 3% av alle spedbarn. Omtrent 13 % til 20 % av alle barn med melkeallergi er også allergisk til storfekjøtt på grunn av proteinlikheter. 
Det er viktig å være klar over at melkeallergi ikke er det samme som laktoseintoleranse noe som heller skyldes mangel av et enzym i tarmene og som oftest kun gir fordøyelseproblemer.

Referanser
----------

1. ↑  Høst A (desember 2002). «Frequency of cow's milk allergy in childhood». *Ann. Allergy Asthma Immunol*. 89 (6 Suppl 1): 33–7. PMID 12487202. doi:10.1016/S1081-1206(10)62120-5.

|  |  |
| --- | --- |
| Oppslagsverk/autoritetsdata | NKC
 |
Lagget melkestamp fra Stor-Elvdal i Hedmark, merket *J & M MYKLEBY* under bunnen. Diameter 43.5 cm. Foto Haakon Harriss / Norsk Folkemuseum, NFL.15831.
**Melkestamp** eller *melkeså* er et trekar til oppsamling og oppbevaring melk og melkeprodukter. Melkestamper ble brukt til å tømme melkestaver eller melkebøtter i under melkingen og til oppsamling av myse under ysting. Melkestamper er gjerne lagget med rundt eller ovalt tverrsnitt, men det forekommer også melkestamper der sidene er laget av en uthulet stokk. Størrelsen kan variere fra ca. 20 til omkring 200 liter. Melkestamper som ble brukt som oppsamlingskar under melkingen, kan ha to lange ører med hull til å stikke en stang gjennom når den skulle bæres inn i melkebua.

Noen synonymer/dialektord: butt, heldingsutstamp, holk, hølkje, kjeleså, melkeså, mjølkebutt, mjølkeså, mysestamp, mysebutt, oppsamlingskar, rjomeholk, rømmestrykkje, skjørholk, surmelkskar, surmelkså, syrestrokk, syreså, så og trehølk.

Se også
-------

* Ambar
* Melkespann
* Melkebøtte
* Spann

Litteratur
----------

* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

Eksterne lenker
---------------

* Se melkestamper i DigitaltMuseum.
*Yuchi Town*,maleri av Martin Pate (1990) av en 1700-talls landsby, bygd på arkeologiske data. Yuchi Town ligger i dagens Ft. Benning.
**Yuchi** (også skrevet **euchee** eller **uchee**) er en nordamerikansk indianerstamme som opprinnelig holdt til i den elvedalen som dannes av den øvre del av Tennessee River i dagens amerikanske delstat Tennessee, i det nordlige Georgia og Alabama. I dag bor stammemedlemmene for det meste i det nordøstlige Oklahoma.[]

Selv kaller de seg *tsoyaha*, som betyr «solens barn». 

Stammen var blant dem som bygde jordhauger, *moundbuilders*.[]

Stammens størrelse gikk sterkt tilbake på 1700-tallet både på grunn av sykdommer de ikke hadde særlig motstandskraft mot, og kriger mot cherokeene. I 2005 fantes det rundt 3000 yuchier.[]

Litteratur
----------

* Jackson, Jason Baird. "Yuchi." *Handbook of North American Indians: Southeast.* Eds. William C. Sturtevant and Raymond D. Fogelson. Volume 14. Washington DC: Smithsonian Institution, 2004. ISBN 0-16-072300-0.

|  |  |
| --- | --- |
| Oppslagsverk/autoritetsdata | LCCN
 |
Manuell melkeseparator
Reklameplakat fra tidlig på 1900-tallet som viser hvordan separering av melk kan skje uten store anstrengelser med den svenske oppfinneren Gustaf de Lavals separator.
En **melkeseparator** en innretning som separerer fløten fra melken ved hjelp av sentrifugering. Separatoren ble oppfunnet av svenske Gustaf de Laval i 1879, og fikk stor betydning for melkeproduksjon og meierier på slutten av 1800-tallet. Innretningen var overkommerlig både i pris og størrelse, og kunne derfor raskt tas i allmenn bruk.

Maskinen var gjerne utført i solid støpjern og skrudd fast i en benk. Melken ble slått i en stor bolle på toppen. Under denne var et hus med mange metallameller formet som skåler i hverandre. Med håndsveiv ble disse lamellene, og derved melka imellom, bragt til å rotere – meget fort. Derav den karakteristiske duren fra separatoren. Under denne rotasjonen vil den tyngre melka trekke utover mens den lettere fløten trekker inn mot sentrum. Ved forsiktig tapping og jevn sveiving fikk en derved skilt fløte fra melk. Sveivefarten og tappefarten bestemte fløtekonsentrasjonen. *Separatoren* er i dag vanligvis ikke i bruk, men den finnes nok på enkelte setre uten strøm.

Sentrifugeringsprinsippet brukes fortsatt til separering. Ett eksempel er i kjemiske og medisinske laboratorier der en spenner fast et reagensrør og spinner dette hurtig rundt. Derved havner de tunge bestanddelen i bunnen og «fløten» på toppen av røret.

Se også
-------

* Melkemaskin

Referanser
----------

1. ↑  Norgeshistorie.no, Hege Roll-Hansen: «Mjølk og modernisering». Hentet 28. des. 2016.

Litteratur
----------

* Støren, Kr. (1919): «Melkebruket» (I:*Landbruksboken bd. 2 del II*. Kristiania. Spalte 817-1006.)

Eksterne lenker
---------------

* (en) Centrifugal separators – kategori av bilder, video eller lyd på Commons
* Se separatorer i DigitaltMuseum

|  |  |
| --- | --- |
| Oppslagsverk/autoritetsdata | Encyclopædia Britannica
 |
Et fullt melkeglass
**Melkeglass** er et drikkeglass brukt og tilvirket for å lette konsum av melk. Glasset har gjerne samme innvendige volum som en kaffekopp – ca. 150 til 250 ml. Det skiller seg allikevel fra kaffekoppen ved at det sjelden er tilvirket i porselen, og at det ikke har en hank for å skjerme mot strålevarme, idet melken vanligvis drikkes kald av et glass.

I etterkrigstiden og fram til i dag har det vært vanlig at produsenter av pastose varer som sennep i noen tilfeller leverer disse i glass som lar seg gjenbruke til drikkeglass, mange med utforming som gjør dem egnet til melk.

I 2002, arrangerte Norsk Form og TINE en konkurranse for utforming av melkeglass. 108 designere deltok. Vinneren ble Olav H Frøystads glass MelkX1, som juryen beskrev i følgende ordelag: «'MELKX1' har en besnærende ren form som klarer å fremheve melken til en delikat og frisk drikk.» Videre så juryen et «stort potensial i [glassets form] som identitetsskaper for melken, og som et produkt som vil vare.» «Vinnerforslaget er liketil og ukomplisert på samme måte som drikken i seg selv. Gjennom sin stramme form og sitt nøytrale, estetiske uttrykk er MELKX1 et glass som fører oss nærmere den gode opplevelsen av melk.»
Førstepremien var 50 000 kroner og en avtale om produksjon av 500 glass. TINE begynte i 2004 å distribuere utgaver av glasset MelkX1 til hoteller og andre storhushold, for å øke interessen omkring melk. Blant de institusjonene som har tatt i bruk glasset er Lovisenberg Diakonale Sykehus. Brit Græsholt ved TINE sier at tilbakemeldingene fra brukerne har vært positive og at «formen og designet som oppfattes som friskt og delikat».

Referanser
----------

1. ↑  Stabburet. «Stabburet forbrukerservice, hvordan bruke glassene til Idun sennep som drikkeglass?». Arkivert fra originalen 29. november 2010. Besøkt 17. august 2008.
2. 1 2  TINE (2006). «Smekkert melkeglass». Arkivert fra originalen 10. april 2009. Besøkt 18. august 2008.
3. 1 2  Norsk form (17. januar 2007). «Nye melkeglass». Besøkt 17. august 2008. [*død lenke*]
4. ↑  Norsk Form (4. desember 2004). «Nye melkeglass - 1. premie 'MelkX1'». Arkivert fra originalen 4. mars 2016. Besøkt 17. august 2008.
5. ↑  TINE (2004). «Norsk designglass». Arkivert fra originalen 10. april 2009. Besøkt 18. august 2008.
«Yucheng» har flere betydninger.
Ya'an *by night*
Yucheng (rosa) i Sichuan
Den seks meter høye que i gravanlegget til Gao Yi
**Yucheng** (kinesisk: 雨城区) er et bydistrikt i byprefekturet Ya'an i provinsen Sichuan i Folkerepublikken Kina. 

Det har et areal på 1.060 km² og teller 340.000 innbyggere (2004). Det er sentrum og administrativt sete for Ya'an.

Kulturminner
------------

I selve byområdet ligger Que-steinutskjæringene i Gao Yis gravmæle (高颐墓阙及石刻, *Gāo Yí mù què jí shíkè*), som er oppført på Folkerepublikken Kinas liste over kulturminner.

Eksterne lenker
---------------

* Offisielt nettsted Rediger på Wikidata

* (en) Yucheng District – kategori av bilder, video eller lyd på Commons Rediger på Wikidata
* Infoside
* Tomb Towers and Stone Sculptures in Gaoyi Graveyard
* Gao Yi mu que ji shike Arkivert 2. april 2015 hos Wayback Machine.
* Han Gao Yi que tupian (zutu)[*død lenke*]
* Gao Yi Muque Ji Shike - Towers and Stone Sculptures at Gao Yi's Tomb[*død lenke*]
* Gao Yi cemetery at Ya'an in Sichuan

|  |  |
| --- | --- |
| Oppslagsverk/autoritetsdata | GeoNames
 |
Kart over Laurie Island
«Omond House» oppført av Scotia-ekspedisjonen i 1903
**Laurie Island** er den nest største øya i øygruppen Sør-Orknøyene i Sørishavet med et flateinnhold på 50 km². Høyeste punkt ligger 940 moh.

Scotia-ekspedisjonen under ledelse av William Speirs Bruce overvintret på Laurie Island i 1903. De etablerte en meteorologisk stasjon i Scotia Bay og overleverte denne til argentinske meteorologer da de forlot øygruppen i 1904. Stasjonen Orcadas er fremdeles i drift (2007) og er dermed den eldste forskningsstasjonen i kontinuerlig drift i Antarktis. Stasjonen har en bemanning på om lag 14 personer om vinteren og 45 om sommeren.

Området rundt Scotia Bay er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten. Kulturminnene består av *Omond House*, en steinhytte bygget av Scotia-ekspedisjonen i 1903, den argentinske meteorologistasjonen med et magnetisk observatorium, bygget i 1905 og kjent som *Moneta House*, og en gravplass med tolv graver, den eldste fra 1903.

Referanser
----------

1. ↑  «UNEP Islands». Arkivert fra originalen 1. mai 2013. Besøkt 24. juni 2010.
2. ↑  Antarctic Facilities Arkivert 24. april 2008 hos Wayback Machine.. COMNAP

Eksterne lenker
---------------

* (en) Laurie Island – kategori av bilder, video eller lyd på Commons Rediger på Wikidata

Portal: Antarktis

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** GeoNames **·** GNIS **·** SCAR

 |
Dera Ismail Khan distrikt, med byen Dera Ismail Khan i øst
**Dera Ismail Khan** er en by i Khyber Pakhtunkhwa, tidligere «Den nordvestlige grenseprovinsen» i Pakistan. Byen er administrasjonssentrum for distriktet med samme navn, Dera Ismail Khan (distrikt). Byen ligger på vestbredden av elva Indus, men etter en flom i 1823 som tok med seg hele den gamle byen, ble den nye byen bygget opp 6 km fra elva.

Ved folketellingen i 1981 bodde det 64 358 personer i D.I.Kahn, som man gjerne kaller byen. I 1999 var tallet redusert til 31 737. Årsaken til befolkningsnedgangen har vært kamper mellom sjia- og sunni-ekstremister som har medført at mange uskyldige har blitt drept og at familiene siden har forlatt byen.

Saraiki er hovedspråket i byen, men pashto snakkes av flyktninger fra Afghanistan som har bosatt seg i byen. Alle forstår også urdu, som er hovedspråk i Pakistan. Mange forstår også engelsk.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** VIAF **·** LCCN **·** GeoNames
 |
Sømådal Samfunnshus, Skogtun. Et bilde av bygningen fra år 2000. Foto: Thor Helge Sømåen 
Bilde langs elva i bygda, - en idyllisk augustdag i år 2000. Midt i bilde og i bakgrunnen ser man fjellet Gloføken 1325 moh. Foto: Thor Helge Sømåen 
**Sømådalen** er ei bygd som ligger langs fylkesvei 26 nordvest i Engerdal nær sjøene Femund og Isteren. Bygda har egen kirke og butikk. Bygda har også samfunnshus, de har hatt tre forskjellige forsamlingslokaler opp gjennom årene. Det nyeste samfunnshuset heter Skogtun, og ble satt opp først i 1980-årene. Det ble tatt i bruk i 1984. Sømådalen hadde i veldig mange år sin egen grendeskole. Helt siden 1880-årene har det vært skoleundervisning i bygda. En ca. 135 år gammel historie tok slutt da Sømådalen grendeskole ble nedlagt fra og med høsten 2016. Gjennom Sømådalen renner også elva Sømåa, fra Langsjøen i nord til Isteren i sør. Bygda har for tiden ca. 70 innbyggere. Bygda huser også teaterlaget Sømådalen Theaterselskab, som bandet Eau De Vill har sitt utspring fra.

Litteratur
----------

* Engerdal Bygdebok bind 3, s.351, og Engerdal Bygdebok bind 6, .s 356.

Eksterne lenker
---------------

* Nettportal for bygda
* Sømådalen Landhandel Arkivert 10. november 2012 hos Wayback Machine. – Bygdas Butikk

|  |  |
| --- | --- |
| Oppslagsverk/autoritetsdata | GeoNames
 |